ค่ะอยากทราบว่า แฟนของหนูค่ะโดนมีดบาดนิ้วลึกมากต้องพาไปโรงพยาบาล โดนเย็บสามเข็มแล้วเขาไม่ยอมไปตัดไหมเขาตัดเองแต่เข็มที่สามค่ะไหมไม่ยอมออกฝังอยู่ในเนื้อจนปากแผลปิดสนิด แผลมีหนองด้วยค่ะ บวมค่ะจะเป็นอะไรไหมค่ะที่ไหมไม่ยอมออกค่ะ ถ้าจะเอาไปไหมเข็มที่สวมออกต้องผ่าออกค่ะ หนูกังวลมากค่ะ
สวัสดีครับ ตามหลักการแล้ว ไม่ควรตัดไหมเองครับ เพราะแม้จะเป็นเพียงแค่การตัดไหม แต่ก็ต้องใช้ชุดกรรไกรที่ผ่านการฆ่าเชื้อแล้ว จึงควรทำในสถานพยาบาล เช่น คลินิก หรือ โรงพยาบาลครับนอกจากนี้ จากที่กล่าวมา การที่มีไหมค้างก็มีส่วนทำให้แผลติดเชื้อ จนเกิดเป็นหนองในแผลดังกล่าวครับหากเป็นเช่นนี้ ควรกลับไปพบแพทย์ เพื่อให้แพทย์พิจารณาผ่าล้างหนองและเอาไอกครับ เพราะถ้าคาไว้อย่างนั้น ก็จะติดเชื้อไม่หาย ซึ่งต่อจากนี้ ก็ต้องใช้เวลารักษาตัวเพิ่มไปอีกอย่างน้อย 1 สัปดาห์ กว่าจะรักษาการติดเชื้อหายครับ